Բոլորիս է հայտնի, որ գոյություն ունեն բազմաթիվ դեռ չլուսաբանված փաստաթղթեր, որոնք, չգիտես ինչու, պահվում են արխիվներում և չեն ներկայացվում միջազգային հանրության դատին: Ինչո՞ւ: Հարմար առիթի՞ են սպասում, թե՞ կլոր-ամյակի: Միգուցե չբացելու համար ամսեկան միլիոննե՞ր են հոսում մեր հարևան պետությունից, որոնք բավարարում են Արևմուտքին ինչ-որ մի բաց փակելու համար: Այլապես, ժամանակ առ ժամանակ, ինչո՞ւ են նույն այդ կառավարությունները վախեցնում Թուրքիային՝ սպառնալով բացել արխիվները: Վերջինս էլ սպառնում է նրանց՝ փակել առևտրի ուղիները կամ ռազմական բազաները: Այնպիսի տպավորություն է ստեղծվում, որ այս ձիարշավում ասպետի և նժույգի տեղերը հաճախակի փոխվում են, որոնք, իրադարձությունների բերումով, մեկը մյուսին կամ սանձահարում են կամ՝ սանձը քաշում: